Guk aholkatzen dizugu kontratua hartu eta egiaztatu dezazula zer baldintzatan hartu zenuen oraingo tarifa. Kontraturik ez baduzu, eska ezazu kopia bat bidal diezazutela. Hala ere, bila ezazu operadorearen web-orrian eta publizitate-orrietan, ea aurkitzen duzun zer-nolako baldintzak jarri zituzten zuri egin zizuten eskaintzarentzat. Zure kontratuak eta/edo iragarkiak esaten badu deskontua egingo zaiola ADSLa eta mugikorra elkarrekin kontratatzeagatik, egin ezazu beste erreklamazio bat eta eska ezazu eskaintzari dagozkion baldintzak bete ditzatela eta, beraz, deskontua egin diezazutela. Eska ezazu, gainera, erreklamazioaren erregistro-zenbakia. Horretaz gain, joan zaitezke zure udalerriko edo erkidegoko kontsumo-zerbitzuetara, eta bitartekaritza egin dezatela eskatu. Kontuan har ezazu, eta halaxe adieraz iezaiezu gainera, legearen arabera kontsumitzaileek eta erabiltzaileek betearazi egin ditzaketela eskaintzaren, promozioaren edo publizitatearen edukia, baldintza juridiko edo ekonomikoak, eta eskainitako bermeak, nahiz eta kontratuan ez berariaz agertu. Eta eskaintzaren edukia frogatzeko heldulekuren bat beharko bazenu, adieraz dezakezu lehenbiziko hilabetean egin zizutela deskontua eta, beraz, eskubidea duzula orain ere.